open-index/open-wikipedia-markdown huggingface dataset:
Etsijä

**Etsijä** on vuonna 1908 perustettu kristillinen mielipide- ja kulttuurilehti. Sitä julkaisee Suomen Kristillinen Ylioppilasliitto (SKY), joka on itsenäinen opiskelijajärjestö. Lehti ilmestyy neljä kertaa vuodessa. Etsijä ilmestyi ensimmäisen kerran vuonna 1908. Sille myönnettiin kirkon tiedonvälityspalkinto vuonna 1995. Vuodesta 2019 alkaen lehti on ilmestynyt vain verkossa.

Etsijän toimituskunta koostuu pääosin opiskelijoista ja nuorista aikuisista. Lehti käsittelee monenlaisia aihepiirejä kuten uskontoa, politiikkaa, filosofiaa ja kirjallisuutta. Julkaistujen artikkelien tyyli on usein pohdiskeleva ja esseemäinen. Lisäksi Etsijä on julkaissut ajankohtaisten ja tunnettujen henkilöitten haastatteluja. Etsijä on Kulttuuri-, mielipide-, tiedelehtien liitto&nbsp;Kultti ry:n jäsen.

## Lehden linja
Etsijän tavoitteena on ollut muuttaa linjaansa yhä dialogisemmaksi. Se haluaa olla keskustelun välittäjänä kristittyjen ja muita katsomusta edustavien välillä. Omaa linjaansa Etsijä kuvaa seuraavasti: 

"*Pelkän kliseisen kriittisyyden sijaan lehden päämääräänä on löytää jotain mihin uskoa ja sitoutua ilman älyllistä itsepetosta, olivat kyseessä sitten uskonnolliset, taiteelliset tai poliittiset ihanteet. Leimoilla ja identiteeteillä ei ole merkitystä, sillä Etsijä haluaa olla keskustelun väline uskoville ja uskonnottomille. Keskustelun hyveinä se pitää 

*1) ymmärtämistä, aitoa pyrkimystä tavoittaa ne syyt ja kokemukset joiden perusteella toista mieltä olevat ovat päätyneet kantaansa ja  

*2) avoimuutta, uskallusta ilmaista rohkeasti omat kantansa ja perusteensa ilman turhaa sovittelevuutta ja miellyttämisen halua.*"

Etsijän ruotsinkielinen sisarlehti on Ad Lucem.

## Etsijän päätoimittajia
*1963 Esko Rintala
*1965 Juhani Simojoki 
*1968 Martti Lindqvist
*1970–72 Varpu Sintonen
*Heikki Palmu
*1978-79 Pauli Välimäki 
*1995 Marianne Heikkilä, Taneli Heikka ja Jari Jolkkonen
*1998–2000 Antti Nylén
* Miira Sippola
*2003–2004 Juhana Torkki
*2007 Henri Järvinen
*2010 Emilia Helavuo
*2012 Samuel Salovuori
*2014 Pekka Pennanen
*2015 Johanna Salmi ja Olli-Pekka Toivanen
*2016 Johanna Salmi
*2022 Petra Uusimaa

## Lähteet
Stockmannin Pietarin tavaratalo

**[[Stockmann|Stockmannilla]]** () oli 31. tammikuuta 2015 asti Venäjän toiseksi suurimmassa kaupungissa Pietarissa yksi tavaratalo. Lisäksi Stockmann omistaa Pietarissa sijaitsevan Nevsky Centre -kauppakeskuksen kiinteistön.

Tavaratalo siirtyi pois Stockmannin omistuksesta Reviva Holdings Limited -yhtiölle 1. helmikuuta 2016 alkaen. Uusi omistaja aikoo siirtää Venäjän tavaratalot omistamansa Debenhams-brändin alle vuoden 2018 alkuun mennessä.

## Tavarataloryhmä
Stockmann avasi 11. marraskuuta 2010 Pietarin keskustassa Nevsky Centre -kauppakeskuksen, jossa on 20&nbsp;000 neliömetrin Stockmann-tavaratalo sekä 30&nbsp;000 neliömetriä muuta liiketoimintaa, 565 auton paikoitushalli, ravintolapalveluita ja toimistotiloja. Kauppakeskuksen rakentaminen maksoi noin 185 miljoonaa euroa.

## Muu liiketoiminta kaupungissa
Stockmann on harjoittanut liiketoimintaa Pietarissa myös Lindex-, Seppälä- ja Bestseller-ketjujen kautta. Tammikuussa 2011 Lindexin myymälöitä oli kaupungissa kaksi, Seppälän myymälöitä 13 ja franchise-periaatteella toimivia Bestsellereitä seitsemän kappaletta.

Seppälän Stockmann myi pois vuonna 2015. Lisäksi Lindex on ilmoittanut vetäytyvänsä Venäjältä kokonaan.

## Lähteet

## Aiheesta muualla
*Stockmann-tavaratalot ulkomailla 
*Stockmann-tavaratalot Venäjällä
Isaskar Keturin ihmeelliset seikkailut

**Isaskar Keturin ihmeelliset seikkailut** on Aarne Tarkaksen ohjaama suomalainen komediaelokuva vuodelta 1960. Pääosissa näyttelee aikansa tunnettuja elokuvanäyttelijöitä. 

Elokuva perustuu toimittaja Erkki-Mikaelin *[[Apu (lehti)|Avussa]]* julkaistuihin pakinoihin. Elokuva kertoo myyntimies Isaskar Keturin ja aputoimittaja Mikaelin vaiheista. He kauppaavat imuria, maalaavat hotellia, hoitavat kauhukakaraa, esiintyvät mannekiineina ja suojelevat vuorineuvos Tömstenin tytärtä katalalta johtaja Lööperiltä. Yhdessä kohtauksessa Hannes Häyrinen ja Leo Jokela nähdään naiseksi pukeutuneena. Elokuvassa on mukana myös ajan suosikkilaulajia, esimerkiksi Umberto Marcato ja Seija Karpiomaa.

## Näyttelijät

## Arviot
Aikalaisarvioijat antoivat elokuvalle jokseenkin tylyn tuomion, tosin Hannes Häyrisen koomikonkyvyt saivat kiitosta. Myöhemmin televisioesityksen yhteydessä arvioijien linja on ollut sama: farssiksi luonnehdittu elokuva on kiireessä tehty ja epäonnistunut. DVD:ltä elokuvan katsonut Elokuvauutiset.fi:n arvioija näkee elokuvassa paljon hyvää, ja se piti hänellä suupielet hymyssä alusta loppuun asti.

## Lähteet

## Aiheesta muualla
*
Javier Chevantón

**Ernesto Javier Chevantón Espinosa** (s. 12. elokuuta 1980 Juan Lacaze, Uruguay) on uruguaylainen jalkapalloilija, joka edustaa kaudella 2014–2015 Uruguayn toiseksi korkeimmalla sarjatasolla pelaavaa Liverpool Montevideota. 178 senttimetriä pitkän Chevantónin pelipaikka on hyökkääjä.

Chevantón on pelannut pääsarjatasolla uruguaylaisissa Danúbiossa ja Liverpool Montevideossa, Italian Serie A:n Leccessä ja Atalantassa, Ranskan Ligue 1:n Monacossa, Espanjan Primera Divisiónin Sevillassa sekä Argentiinan Primera Divisiónin Colónissa.

Uruguayn maajoukkueessa Chevantón pelasi 22 ottelua ja teki seitsemän maalia vuosina 2001–2008.

## Saavutukset

**Sevilla:**
* UEFA Cupin voitto: 2006–2007
* UEFA Super Cupin voitto: 2006–2007
** UEFA Super Cupin toinen sija: 2007–2008
* Copa del Reyn voitto: 2006–2007, 2009–2010

## Lähteet
Havu

**Havu** voi tarkoittaa seuraavia:

* havu, havupuun oksa neulasineen
* Havu, suomalainen etunimi
* HAVU Gaming, suomalainen elektronisen urheilun seura
* Havu, suomalaisena sukunimenä:
** Gustaf Evert Havu (ent. *Falck*, 1864–1935), Turun hovioikeuden hovioikeudenneuvos ja varapresidentti
** Ilmari Havu (1895–1967), ensyklopedisti ja kirjallisuushistorioitsija
** Johan Viktor Havu (ent. *Falck*, 1862–1949), Turun hovioikeuden varapresidentti, Gustaf Evert Havun veli
** Jukka Havu (s. 1951), ranskan kielen professori
** Katri Havu (s. 1985), oikeustieteilijä ja apulaisprofessori, Teijo Havun pojantytär.
** Teijo Havu (1916–2008), kääntäjä, Johan Viktor Havun poika
** Toini Havu (oik. *Ollikainen*, 1908–1998), kulttuuritoimittaja ja kirjallisuuskriitikko, Johan Viktor Havun tytär
** Väinö Havu (vuoteen 1965 *Hopsu*, 1933–2020), lääkäri ja professori.
Darin (albumi)

__NOTOC__
**Darin** on ruotsalaisen *[[Idol 2004]]* -tv-ohjelmasta tähdeksi nousseen poplaulajan, Darinin, toinen, hänen omaa nimeään kantava albumi, joka julkaistiin 28. syyskuuta 2005. Albumi debytoi Ruotsin Sverigetopplistanin ensimmäisellä sijalla.

Albumin singlekappaleista kuvattiin musiikkivideot.

## Kappaleet
#
#
#
#
#
#
#
#
#
#
#

## Lähteet
Oskari Peurakoski

**Johan Oskar (Juhana Oskari) Peurakoski** (vuoteen 1905 **Renfors**) (13. elokuuta 1869 Pori &ndash; 17. lokakuuta 1944 Helsinki) oli suomalainen metsänhoitaja, toimitusjohtaja ja kansanedustaja.

Peurakosken vanhemmat olivat kauppias Johan Gustav Renfors ja Anna Elisabet Juhantytär ja puoliso vuodesta 1900 Selma Ottilia Stenbäck, joka oli rovasti Karl Emil Stenbäckin tytär. Hän tuli ylioppilaaksi Porin suomalaisesta lyseosta 1890, valmistui Evon metsäopistosta 1896 ja suoritti metsäkonduktöörin tutkinnon. Toimittuaan ylimääräisenä metsänhoitajana metsähallinnon tehtävissä ja samanaikaisesti Satakunnan maanviljelysseuran metsäkonsulenttina 1896–1903 hän oli Evon metsäopiston opettaja 1903–1904, Evon-Vesijaon metsänhoitaja 1904, Nikkarilan metsänvartijakoulun johtaja vuodesta 1906 vuoteen 1918, metsähallituksen yksityismetsien ylitarkastaja vuodesta 1917 ja vt. apulaisjohtaja vuonna 1921. Metsähallituksen pääjohtajan virkaa Peurakoski hoiti 1922, 1924 ja 1928–1929. Erottuaan metsähallituksen toimestaan vuonna 1932 Peurakoski työskenteli vakuutusyhtiö Metsäpalon toimitusjohtajana 1932–1943. Hänellä oli useita luottamustehtäviä alansa yhdistyksissä, järjestöissä ja komiteoissa sekä eri yhtiössä. Peurakoski oli Keskinäisen Metsäpaloapuyhdistyksen johtokunnan puheenjohtajana, Henkivakuutusyhtiö Salaman hallintoneuvoston jäsenenä sekä Suomen Hypoteekkiyhdistyksen johtokunnan varajäsenenä. 

Peurakoski toimi Pieksämäen kunnanvaltuuston puheenjohtajana ja Helsingin kaupunginvaltuuston jäsenenä. Kansanedustajaksi hänet valittiin Mikkelin läänin vaalipiiristä, hän toimi Suomalaisen puolueen ja kokoomuksen eduskuntaryhmissä 1909&ndash;1919. 

## Lähteet
* 

### Viitteet
Mikko Latva

**Mikko Latva** (14. huhtikuuta 1870 Laihia – 20. heinäkuuta 1934 Pori) oli suomalainen kansakoulunopettaja, pankinjohtaja ja kunnallisneuvos, joka oli kansanedustajana Turun läänin pohjoisesta vaalipiiristä vuosina 1908–1909 ja 1914–1917. Hän toimi myös Porin kaupunginvaltuuston puheenjohtajana.

Latva valmistui 1894 kansakoulunopettajaksi ja tuli pari vuotta myöhemmin opettajaksi Poriin, missä hän toimi kuolemaansa saakka. Mikko Latva jatkoi opintojaan yliopistollisin tutkinnoin ja täydensi niitä opintomatkoilla. Vuonna 1917 hänestä tuli Tampereen Osake-Pankin Porin konttorin johtaja ja tätä tointa hän hoiti vuoteen 1929 saakka. Tämän jälkeen Latva oli Maakuntain Pankki Oy:n valvojana. 

Latva oli 1900-luvun alussa useita vuosia vakinaisena toimittajana Porissa sekä oli mukana perustamassa Satakunnan Kansalehteä sekä kuului lehteä kustantavan osakeyhtiön johtokuntaan alusta saakka. Porin kaupunginvaltuustoon Latva kuului lähes kolme vuosikymmentä ja toimi pitkään valtuuston puheenjohtajana. 

Säätyvaltiopäivillä 1905–1906 Latva oli Porin edustaja porvarissäädyssä, yhdessä Gustaf Mannisen ja F. A. Juseliuksen kanssa. Poria hän edusti myös edellisillä valtiopäivillä 1904–1905.

## Lähteet
*

### Viitteet
BloodRayne

**Blood Rayne** on videopeli- ja elokuvasarja, johon kuuluu kolme peliä ja kolme elokuvaa. Myös sarjakuvat ovat osa sarjaa. Tarina seuraa Rayne-nimistä puolivampyyria.

## Yleistä
*BloodRayne*-sarjan juoni kulkee ennen toisen maailmansodan (pelissä *[[BloodRayne (videopeli)|BloodRayne]]*) ajoista 2000-luvulle (*[[BloodRayne 2|BloodRayne 2]]*) seuraten Rayne-puolivampyyrin tarinaa. Elokuvan aikajana ei seuraa pelien maailmaa.

Rayne on verenhimoinen yhdysvaltalainen puolivampyyri, joka on syntynyt noin vuonna 1915–1916 sen jälkeen kun hänen vampyyri-isänsä Kagan raiskasi tämän äidin. Myöhemmin Kagan murhasi koko Raynen perheen, jotta tällä ei olisi muuta vaihtoehtoa kuin kääntyä hänen puoleensa.

Noin vuonna 1932 Rayne vietti teini-ikänsä yrittämällä metsästää ja tappaa isänsä kostaakseen perheensä puolesta. Tämän seurauksena hän saapui Eurooppaan, missä hän suoritti sarjan murhia ennen pidätystään. Väittämällä uhreja vampyyreiksi hän ei saavuttanut uskottavuutta virkavallan silmissä, mutta pystyi nopeasti pakenemaan ja jatkamaan metsästystä.

Rayne rekrytoitiin mystiseen Brimsonen seuraan (Brimstone Society). Brimstonen seura lähetti hänet joukkoon tehtäviä, jotka poistaisivat yliluonnolliset uhat maailmasta. Eräs näistä tehtävistä vaati häntä käyttämään vampyyrisia voimia natseja vastaan, jotka olivat aikeissa käyttää maagisia esineitä nostaakseen Adolf Hitlerin valtaan. Rayne myös oppi käyttämään natsien vangeilla kehittämiä demonisia Daemite-parasiittejä heitä itseään vastaan. Taustatarina pohjautuu vaikutteiltaan useiden historiallisten natsien okkultisten ryhmiin kuten Thule societyyn.

## Vaikutukset
*BloodRayne* vaikuttaa olevan inspiroitu Terminal Realityn aikaisemman ''Nocturne''-pelin aineksista. Nocturnen kolmannen persoonan selviytymiskauhupelin sankaritar Svetlana, myös puolivampyyri ja metsästäjä, on hyvin samanlainen kuin *BloodRayne*. Aikaisissa betaversioissa pelistä näiden hahmojen ulkonäky ja asusteet ovatkin hyvin samankaltaisia. Lisäksi jotkin *BloodRayne*-pelisarjan vihollista (kuten Daemites ja lepakkovampyyri) ovat alun perin olleet Nocturnessa. *BloodRaynen* viimeinen osio on myös samoissa maisemissa (Gaustadtin linna) kuin Nocturnen alku. Myös ”Brimstone Society” on konseptina vastaava kuin ”Spookhouse” *Nocturnessa*. Alun perin *BloodRayne* olikin tarkoitettu *Nocturnen* jatko-osaksi, mutta tuottajat ajattelivat sen myyvän enemmän omalla nimellään.

## Videopelit
**[[BloodRayne (videopeli)|BloodRayne]]* (2002)
**[[BloodRayne 2]]* (2004)
***' (2011)

== Elokuvat ==
*''[[BloodRayne (elokuva)|BloodRayne]]'' (2005)
*''[[BloodRayne 2: Deliverance]]'' (2006)
***' (2010)

## Sarjakuvat
Syksyyn 2006 mennessä on julkaistu viisi *BloodRayne*-albumikirjaa:
* *Skies Afire*
* *Seeds of Sin*
* *Lycan Rex*
* *Dark Soul*
* *Twin Blades*

## Aiheesta muualla
* Pelisarja MobyGamesissä 
* ''BloodRaynen'' kotisivu
* ''BloodRayne 2'':n kotisivu
Reinhold Grönvall

**Reinhold Grönvall** (1. toukokuuta 1851 Pori – 3. maaliskuuta 1916 Lavia) oli suomalainen kirkkoherra ja lääninrovasti sekä suomalaisen puolueen kansanedustaja. 

Grönvallin vanhemmat olivat työmies Jakob Reinhold Grönvall ja Anna Greta Kröning. Hän pääsi ylioppilaaksi 1871, sai pappisvihkimyksen 1877 ja suoritti pastoraalitutkinnon 1886. Grönvall toimi kirkkoherran apulaisena Hämeenlinnassa 1877–1879 ja Porissa 1879–1896. Hän oli Ulvilan vt. kirkkoherrana 1892–1896 ja viimeksi Lavian kirkkoherrana 1896–1916 sekä Tyrvään rovastikunnan lääninrovastina 1905–1916. Grönvall oli tämän ohella uskonnon opettajana Hämeenlinnan tyttökoulussa 1877–1879 ja eri oppikouluissa Porissa 1879–1891. Hän toimi myös Satakunta-lehden toimittajana vuosina 1880–1896.

Grönvall toimi Turun läänin pohjoisesta vaalipiiristä valittuna kansanedustajana suomalaisessa puolueessa vuodesta 1910 kuolemaansa saakka. Kunnallispolitiikassa hän oli mukana Porin kaupunginvaltuuston jäsenenä.

Grönvall oli naimisissa vuodesta 1879 Anna Sofia Ekmanin kanssa.

## Aiheesta muualla
*
Apollo et Hyacinthus

**Apollo et Hyacinthus** (KV 38) on Wolfgang Amadeus Mozartin vuonna 1767 säveltämä ooppera. Ooppera on Mozartin ensimmäinen, jos *Die Schuldigkeit des ersten Gebotes* katsotaan yksinkertaisesti draamalliseksi sakraalimusiikiksi.

Kolminäytöksinen ooppera perustuu antiikin Kreikan mytologiaan sellaisena kuin siitä kertoo roomalainen runoilija Ovidius teoksessaan *[[Muodonmuutoksia]]*.

Myytin mukaisesti Hyacinthus kuolee tapaturmaisesti Apollon viskaaman kiekon osuttua hänen päähänsä. Toisaalta myytti kertoo myös, että tuulen jumala Zephyrus olisi vastuussa nuorukaisen kuolemasta. Tämä näet ohjasi kiekon osumaan nuorukaiseen, koska oli itsekin rakastunut häneen. Hyacinthuksen kuoltua Apollo on surun murtama ja tekee nuorukaisesta kukan, hyasintin, jonka terälehdillä kimaltelee pisaroina nuori veri.

Libreton tehnyt Rufinus Widl oli pappi, minkä tähden tarina on muokattu melkoisen rajusti ja sen homoseksuaalinen luonne on muutettu Apollon rakkaudeksi Hyacinthuksen sisarta Meliaa kohtaan.

## Roolit
***Oebalus**, Lakedaimonin kuningas (tenori)
***Melia**, Oebaluksen tytär (sopraano)
***Hyacinthus**, Oebaluksen poika (sopraano)
***Apollo** (altto)
***Zephyrus**, Hyacinthuksen ystävä (altto)
*Kaksi **Apollon pappia** (basso)

## Lähteet
Iisakki Saha

**Iisak (Iisakki) Saha** (8. toukokuuta 1865 Ilmajoki – 13. joulukuuta 1924 Pori) oli suomalainen kultaseppä ja Saksan konsuli. Hän toimi kansanedustajana valittuna Suomalaisen puolueen listalta Turun läänin pohjoisesta vaalipiiristä 1914–1917.

Saha meni 16-vuotiaana kultasepänoppiin Kristiinaan ja kisällinä hän lähti jatkamaan opintojaan Helsinkiin. Täällä Saha työnsä ohella opiskeli taideteollisuusyhdistyksen iltakoulussa noin viisi vuotta. Vuonna 1891 hän muutti Poriin, jonne hän perusti oman kultasepänliikkeen. Saha teki ulkomaille useita opintomatkoja tutkien ammattien edistämistoimenpiteitä, teollisuusmuseoalaa ja omaa ammattialaansa Saksassa, Hollannissa, Itävallassa, Unkarissa, Italiassa, Sveitsissä, Belgiassa, Tanskassa, Norjassa ja Ruotsissa.

Saha oli Suomen Kultaseppien Liiton perustajajäseniä ja hän toimi liiton puheenjohtajana sen perustamisesta alkaen aina elämänsä loppuun saakka. Hän kuului jäsenenä Suomen teollisuusvaltuuskunnan keskuskomiteaan ollen sen varapuheenjohtajana. Hän kuului valtion ammattienkasvatuskomiteaan ja teki sen edustajana opintomatkan ulkomaille. Saha oli lisäksi mukana Kotimaisen työn liiton toiminnassa alusta alkaen. Hän perusti Hämeenlinnaan Kultaseppä Oy:n, jonka johtokunnan puheenjohtajana ja toimitusjohtajana hän toimi useita vuosia. Saha kuului Porin kaupunginvaltuustoon vuodesta 1900 alkaen muutamaa vuotta lukuunottamatta ja hän oli elämänsä loppuun saakka valtuuston valmisteluvaliokunnan puheenjohtajana sekä jäsenenä lukuisissa kaupungin lauta- ja johtokunnissa, Kirjapaino Oy Satakunnan johtokunnan puheenjohtajana Saha oli 1914-1917 ja sen jälkeen hän oli Satakunnan Kansan johtokunnan jäsenenä. Saha oli mukana Porin—Haapamäen rautatiehankkeessa ja kuului hanketta varten perustettuun rautatiekomiteaan.

Saha oli useita kertoja suomalaisen puolueen kansanedustajaehdokkaana ja 1914–1917 kansanedustajana. Hän oli myös useita vuosia muun muassa Porin Kansallisseuran puheenjohtajana.

## Lähteet

## Aiheesta muualla
*
Vuosisadan rakkaustarina (Ilkka Jääskeläisen albumi)

**Vuosisadan rakkaustarina** on Idols-ohjelman toisen kauden voittajan, suomalaisen poplaulajan Ilkan debyyttialbumi, joka julkaistiin 28. maaliskuuta 2006.

Niin ikään Idols-kilpailuun osallistunut, Ilkan kaksoisveli Heikki Jääskeläinen laulaa myös albumilla, yhteensä yhdeksässä kappaleessa. Albumin ensimmäinen radiosoittoon asti päässyt kappale oli veljesten yhteiskappale *Soita*, joka alkoi soida Suomen radioasemilla helmikuussa 2006. Kappaleeseen tehtiin myös musiikkivideo, joka kuvattiin Espanjan Madridissa.

Albumilta ei julkaistu yhtään varsinaista singleä. Kappaleista *Unohda en*, *Vuosisadan rakkaustarina* ja *Soita* tehtiin promosinglet radioasemille. Lisäksi tehtiin kappaleet *Soita* ja *Se ainut* (ei albumilla) sisältävä single, jota jaettiin Daim-makeisten mukana.

Suomen virallisella albumilistalla levy nousi julkaisuviikolla toiseksi. Yhteensä se pysyi listalla 12 viikkoa. Jääskeläisen kotisivujen mukaan levyä on myyty yli 14&nbsp;000 kappaletta.

## Kappaleet
#  (säv. & san. Jörgen Elofsson / Maki Kolehmainen / Tracy Lipp, suom. san. Mardi)
#  (säv. & san. Petri Munck)
#  (säv. & san. Anders Barrén / Dawn Joseph / Urban Robertsson, suom. san. Heikki Jääskeläinen)
#  (säv. Maki Kolehmainen, san. Sani)
#  (säv. & san. Maki Kolehmainen / Chris Lindsey / Tracy Lipp, suom. san. Ilkka / Heikki Jääskeläinen)
#  (säv. & san. Matti Inkinen)
#  (säv. & san. Maki Kolehmainen / Jeanette Olsson / Tracy Lipp, suom. san. Martti Vuorinen)
#  (säv. & san. Reg Presley, suom. san. Hannu Paloniemi)
#  (säv. & san. Ilkka)
#  (säv. Matti Mikkola, san. Otto Grundström)
#  (säv. Maki Kolehmainen / Mika Mettälä, san. Martti Vuorinen)

## Lähteet
M (James Bond)

**M** on James Bond -kirjoissa ja elokuvissa esiintyvä kuvitteellinen MI6-tiedustelupalvelun johtaja. Ian Flemingin kirjoissa, ja osassa Bond-elokuvista M on oikealta nimeltään Sir Miles Messervy ja naispuolisena Olivia Mansfield, jonka nimikirjaimesta tunnuskirjain ilmeisesti on johdettu. 
Todellinen MI6 perustettiin 1909 osana silloista Secret Service Bureauta. Palvelun ensimmäinen johtaja oli Sir Mansfield Smith-Cumming, jonka koodinimeä ”C” (kirjain tulee myös sukunimestä) on käytetty kaikista myöhemmistä johtajista. Ian Fleming tapasi hyödyntää leikillisesti sota-aikaisia tietojaan ja yksinkertaisesti vaihtoi kirjaimen.

Virallisissa James Bond -elokuvissa M:ää esitti ensin Bernard Lee 11 ensimmäisessä Bond-elokuvassa. Leen kuoltua vuonna 1981 roolin peri Rob Brown. Elokuvasta *[[007 ja kultainen silmä]]* lähtien M:ää esitti Judi Dench ja elokuvan *[[007 Skyfall]]* lopussa uutena M:nä nähdään Ralph Fiennes. Epävirallisessa *[[Älä kieltäydy kahdesti]]* -elokuvassa M:n roolissa nähtiin Edward Fox. 

Elokuvassa *[[Erittäin salainen]]* M ei esiinny ollenkaan ja hänen kerrotaan olevan lomalla. Tämä johtui siitä että Bernard Lee kuoli hieman ennen kuvausten alkua ja tätä kunnioittaen elokuvan tekijät palkkasivat M:lle uuden näyttelijän vasta seuraavaan elokuvaan.

## Lähteet
Kuurola

**Kuurola** on Kokemäellä sijaitseva kylä. Se sijaitsee Kokemäenjoen pohjoispuolella yhdystie 2440:n varrella noin viiden kilometrin päässä Kokemäen keskustasta. Harjavaltaan Kuurolasta on matkaa noin seitsemän kilometriä. 

Kuurolassa toimii Kuurolan Kyläyhdistys ja Kuurolan VPK. Kuurolan koulu lakkautettiin vuonna 2006. Kuurolassa on toiminut kaksi kyläkauppaa, joista toinen lopetettiin 1960-luvulla ja toinen 1984–luvun puolivälissä.

## Lähteet
*Kokemäen kaupunki
Kirsten Vlieghuis

**Kirsten Vlieghuis** (s. 17. toukokuuta 1976 Hengelo, Overijssel) on entinen alankomaalainen uimari, joka voitti kaksi mitalia kesäolympialaisissa 1996, 400 metrin ja 800 metrin vapaauinneissa. 
 
Vlieghuis oli Alankomaiden ensimmäinen olympialaisten uintimitalisti sitten vuoden 1988, jolloin Alankomaiden naisten 4&nbsp;×&nbsp;100 vapaauintiviestijoukkue voitti hopeaa. Kesäolympialaisten 2000 jälkeen Vlieghuis lopetti uransa.

## Lähteet
*Zwemkroniek.com 
*Members.chello.nl
X-Men: The Official Game

**X-Men: The Official Game** on Z-Axis Gamesin kehittämä ja Activisionin julkaisema toimintapeli, joka julkaistiin vuonna .

Peli julkaistiin samoihin aikoihin *[[X-Men: Viimeinen kohtaaminen]]* -elokuvan kanssa ja pelissä on tapahtumia elokuvasta ja sen edeltäjästä, ''X-Men 2'':sta. Tapahtumat seuraavat erityisesti Wolverinea, Jäämiestä ja Painajaista. Peli myös kertoo tapahtumista elokuvien välissä ja selittää muun muassa fiktiivisen puolen siitä, miksi Painajaista ei nähdä kolmannessa elokuvassa.

## Hahmot
### Pelattavat hahmot
* Wolverine
* Painajainen
* Jäämies
* Magneto (ainoastaan DS)
* Kolossi (ainoastaan GBA)
* Kyklooppi (ainoastaan matkapuhelin)

### Viholliset
* Sapelihammas
* Lady Kuolemanisku
* Hopeasamurai
* Pyro
* Jamie Madrox
* Jason Stryker
* Magneto
* Master Mold
* Vahdit
* Hydran sotilaat
* Azazel ja Neyaphem
* Juggernaut (ainoastaan GBA)
* X-23 (ainoastaan GBA)
* Mystikko (ainoastaan GBA)
* Sammakko (ainoastaan GBA)

## Äänirooleissa

## Aiheesta muualla
*
Winnie van Weerdenburg

**Wilhelmina ”Winnie” van Weerdenburg** (1. lokakuuta 1946 Haag – 27. lokakuuta 1998 Haag) oli alankomaalainen uimari, joka saavutti pronssimitalin 4&nbsp;×&nbsp;100 metrin vapaauintiviestissä kesäolympialaisissa 1964. Hänen joukkuetoverinsa olivat Pauline van der Wildt, Toos Beumer ja Erica Terpstra, ja heidän pronssiaikansa oli 4.12,0. Ainoassa henkilökohtaisessa startissaan, 100 metrin vapaauinnissa, van Weerdenburg ei selviytynyt alkueriä pidemmälle.

## Lähteet
Killbox 13

**Killbox 13** on thrash metal -yhtye Overkillin vuonna 2003 ilmestynyt, järjestyksessään kolmastoista albumi.

## Kappaleet
#
#
#
#
#
#
#
#
#
#

## Kokoonpano
*Bobby "Blitz" Ellsworth – laulu
*D.D. Verni – basso
*Dave Linsk – lead- ja rytmikitara
*Derek Tailer – rytmikitara
*Tim Mallare – rummut

## Arvostelut
* Imperiumi: 7/10
* Soundi: 

## Lähteet

## Aiheesta muualla
* 
*
Werner Egk

**Werner Egk** (alun perin **Werner Mayer**, 17. toukokuuta 1901 Donauwörth, Baijeri – 10. heinäkuuta 1983 Inning) oli saksalainen säveltäjä. Egk opiskeli Münchenissä Carl Orffin johdolla. Egk sävelsi erityisesti baletti- ja oopperamusiikkia. Hänen teoksensa *Die Zaubergeige* () oli yksi natsi-Saksan esitetyimpiä oopperoita. Egk työskenteli natsien valtakaudella *[[Reichsmusikkammer]]issa*. Hän voitti kultaa Berliinin olympiakisojen taidelajeissa. Toisen maailmansodan jälkeen häntä nimitettiin "jälleenrakennuksen säveltäjäksi" ja hän työskenteli 1950-luvulla Berliinin musiikkikorkeakoulun johtajana.

## Lähteet
* Schott music: Werner Egk 
* werner-egk.de
Yhteysalus

**Yhteysalus** on sotilas- tai siviilikäyttöön rakennettu tai valmiista aluksesta muutettu kuljetusalus, jonka tehtävänä on kuljettaa ihmisiä ja tavaraa saaristoissa oleviin asutuksiin tai linnakkeisiin. Nämä alukset eroavat lautoista siinä suhteessa, että ne voivat liikennöidä vapaasti normaalireitistään poiketen ja ovat pääsääntöisesti huomattavan paljon merikelpoisempia kuin suojaisille ja suhteellisen lyhyille reiteille tarkoitetut lautat.

Aiemmin Suomessa siviilikäytön yhteysalukset kuuluivat Merenkulkuhallitukselle; suurin osa siirtyi valtiojohtoiselle Arctia Shipping-varustamolle ja nykyään monet ovat yksityisiä; maailmalla käytäntö vaihtelee julkisesta vallasta yksityisiin varustamoihin tai omistajiin, maasta riippuen. Suomessa ensimmäiset julkisen vallan omistamat yhteysalukset olivat S/S Dragsfjärd ja sen korvannut S/S Aranda.

Tunnetuksi ja arvossa pidetyksi ehti tulla vuoteen 1944 saakka Suomenlahden ulkosaaria palvellut s/s Suursaari.

## Asevoimien yhteysalukset

Puolustusvoimien yhteysaluksia on runsas kirjo; merkittävin ryhmä on Valas-luokka, joka pystyy kuljettamaan peräkannellaan yhden kolmiakselisen kuorma-auton tai vastaavan määrän pienempiä ajoneuvoja. Aluksia on neljä eli Valas, Vahakari, Vaarlahti ja Vänö; ne on sijoitettu rannikkotykistön linnakkeiden yhteysaluksiksi. Kaikki ovat jäävahvistettuja ja pystyvät toimimaan myös jäänmurtajan tehtävissä tarpeen vaatiessa.

## Kelirikkoalukset
Myös pienempiä yhteysaluksia, mm. rannikkotykistölle rakennettu kuusi alusta käsittävä Hauki-luokka (Hauki, Hakuni, Havouri, Hankoniemi, Hirsala, Houtskär), joka pystyy liikkumaan kokoisiaan huomattavasti vahvemmissa jäissä, on rakennettu nimenomaan kelirikkoajan liikennettä varten. Näitä aluksia kutsutaan nimikkeellä kelirikkoalus. 

Merivartiostolla on vastaavia teräsrunkoisia aluksia runsaasti; niistä on perinteisesti käytetty lyhennettä RV eli rautavene (epävirallinen kutsumanimi *"rautaville"*).

Samoin luotsien perinteinen haminalaiskutteri on nimenomaan kelirikkoalus.

Norjassa vastaavia aluksia on runsaasti; ne ovat pitempien yhteysvälien vuoksi huomattavasti suurempia, jotka pystyvät kuljettamaan pienehkön maastokuorma-auton tai vastaavan ajoneuvon peräkannellaan avomerioloissa; näitä aluksia käytetään maan ulkosaariston yhteystehtäviin.

Huippuvuorille liikennöidään tarkoitukseen erikseen rakennetuilla jäävahvistetuilla aluksilla, jotka pystyvät kuljettamaan ajoneuvoja, koska alueen olosuhteet vaativat sitä.

## Lähteet
* Visa Auvinen: Leijonalippu Merellä
Ahvenanmaan-mestaruusturnaus

**Ahvenanmaan mestaruusturnaus** on jokavuotinen jalkapalloturnaus, johon osallistuvat ahvenanmaalaiset jalkapallon seurajoukkueet. Turnauksessa on eri tasoisia divisioonia, ja 1. divisioonassa pelaa neljä joukkuetta, jotka ratkaisevat mestaruuden. Ottelut pelataan 2x40-minuuttisina, ja käytössä on rajaton määrä pelaajavaihtoja. Turnausta on hallinnut maarianhaminalainen Veikkausliigajoukkue IFK Mariehamn.

## Turnaus 2007

## Turnaus 2008

## Turnaus 2009

## Turnaus 2010
Jouni Kalliokoski (pesäpalloilija)

**Jouni Kalliokoski** (s. 17. kesäkuuta 1977 Kuortane) on suomalainen pesäpalloilija. Kalliokoski edusti pesäpallourallaan Alajärven Ankkureita ja Jyväskylän Kiriä. Kasvattajaseura oli  Kuortaneen Kunto. Peliura päättyi vuonna 2001. Hänen pelipaikkansa oli lukkari. 

## Lähteet
Väyläalus

**Väyläalus** tai **väylänhoitoalus** on vesiväylien hoitoa varten suunniteltu ja rakennettu erityisrakenteinen työalus.

## Väyläalukset Suomessa

Aina 1970-luvun loppuun asti, jolloin *Seili*-luokka astui palvelukseen, näitä merenkulun turvalaitteita rakentavia ja huoltavia aluksia kutsuttiin nimikkeellä tarkastusalus. Ne poikkeavat nykyisistä eniten pienemmällä kansitilalla, koska hyvin kauan väyliä merkittiin kevyemmillä viitoilla kuin nykyisin. Viimeisiä perinteisiksi tarkastusaluksiksi rakennettuja olivat vuoteen 2014 merenmittaajien käytössä ollut Helsingin luotsipiirin tarkastusalus *[[Tarkastusalus Saaristo|Saaristo]]* (Reposaaren konepaja 1965) ja tämän sisarlaiva *[[Tarkastusalus Suunta|Suunta]]* (Rauma-Repolan Reposaaren konepaja 1975).

Suomessa väyläalukset omistaa valtion Meritaito Oy (vuonna 2014). Aluksia on kaksi suurta eli *[[Väyläalus_Seili|Seili]]* ja *[[Väyläalus Letto|Letto]]*, kolme keskikokoista eli *[[Väyläalus Sektori|Sektori]]*, *[[Väyläalus Kummeli|Kummeli]]* ja *[[Väyläalus Linja|Linja]]* sekä kolme pienempää *[[Oili-luokan väyläalukset|Oili]]*-luokan väyläalusta. Lisäksi on pienempiä väyläaluksia. Suuret väyläalukset toimivat myös öljyntorjunta-aluksina.

Suuret väyläalukset on varustettu raskaalla nosturilla ja välineistöllä raskaiden poijujen huoltoa varten. Poijut voidaan pestä, hiekkapuhaltaa ja maalata merellä tarpeen vaatiessa. Lisäksi väyläalukset huolehtivat kasuunimajakoiden huollosta. 

## Lähteet
* meritaito.fi
* Visa Auvinen, toimittanut (1983): Leijonalippu merellä. .
* Merenkulkulaitoksen toimintakertomukset
* http://www.fma.fi/toiminnot/merikartoitus/mittaus/alukset.html# 

## Aiheesta muualla
Tila-auto

**Tila-auto** (, MPV) tarkoitti aiemmin pakettiautoista tehtyjä henkilöautomuunnoksia, mutta nykyään tila-autot ovat aivan oma luokkansa. Suurimmat tila-autot saattavat yhä perustua pakettiautoihin, mutta keskikokoiset ja pienet tila-autot perustuvat usein tavallisiin B- ja C-segmentin autoihin. Nykyisen tila-autojen esiinmarssin Euroopassa aloitti Renault Scénic 1990-luvun lopussa. Tila-autot ovat sedan-, hatchback- ja farmarimalleja korkeampia. 

## Suuria tila-autoja

Englanniksi *minivan* tai *large MPV*.
*Chevrolet Trans Sport
*Chrysler Grand Voyager
*Chrysler Pacifica
*Dodge Caravan
*Ford Galaxy
*Ford S-Max
*Ford Aerostar
*Ford Freestar
*Fiat Ulysse / Citroën C8 / Lancia Phedra / Peugeot 807 eli ”Eurovanit”
*Hyundai Trajet
*Kia Sedona (Kia Carnival)
*Mazda MPV
*Peugeot 5008
*Renault Espace ja Renault Grand Espace
*SEAT Alhambra
*Toyota Previa
*Volkswagen Sharan

## Keskikokoisia tila-autoja

Englanniksi *compact MPV*, perustuvat yleensä C-segmentin automalleihin.

*Citroën C4 Picasso (perustuu Citroën C4:ään)
*Fiat Multipla
*Ford C-Max (perustuu Ford Focukseen)
*Honda FR-V
*Mazda5
*Opel Zafira (perustuu Opel Astraan)
*Renault Scénic (perustuu Renault Méganeen)
*Toyota Avensis Verso (perustuu Toyota avensikseen) 
*Toyota Corolla Verso (perustuu Toyota Corollaan)
*Volkswagen Touran (perustuu Volkswagen Golfiin)
*Mitsubishi Grandis
*Mitsubishi Space Wagon
*Chevrolet Orlando
*Kia Carens

## Pieniä tila-autoja

Englanniksi *mini MPV*, perustuvat yleensä B-segmentin automalleihin.
*Citroën C3 Picasso (perustuu Citroën C3:een)
*Fiat Idea (perustuu Fiat Puntoon)
*Nissan Note
*Opel Meriva (perustuu Opel Corsaan)
*Renault Modus
*Škoda Roomster (perustuu Škoda Fabiaan)
*Toyota Yaris Verso (perustuu Toyota Yarikseen)
Gilbert Gress

**Gilbert Gress** (s. 17. joulukuuta 1941) on ranskalainen jalkapallovalmentaja ja entinen hyökkääjä. 

## Peliura

Gress aloitti peliuransa kotikaupunkinsa ykkösseurassa RC Strasbourgissa 1960. Gress voitti seurassa Coupe de Francen 1966. Gress siirtyi saksalaiseen VfB Stuttgartiin 1966. Stuttgartissa Gress ei saavuttanut suuria meriittejä, mutta sai kutsun Ranskan maajoukkueeseen. Gress pelasi *Les Bleus'ssä* 1966–1971 osallistuen myös MM-turnaukseen 1966. 
1971 Gress palasi kotimaahansa Olympique Marseillen riveihin, jossa Gress voitti Ranskan mestaruuden kahteen otteeseen 1971 ja 1972. Gress palasi vielä kahdeksi vuodeksi RC Strasbourgiin josta siirtyi sveitsiläiseen Neuchâtel Xamaxiin, jossa päätti peliuransa 1976.

### Saavutukset pelaajana

* Ranskan mestaruus: 1971, 1972
* Coupe de France: 1966

## Ura valmentajana

Gress aloitti valmennusuransa tutussa seurassa, RC Strasbourgissa 1977. Gress johdatti seuran Ranskan mestariksi 1979 ensimmäistä kertaa seuran historiasta. Gress sai saavutuksen vuoksi suuren suosion seuran fanien keskuudessa ja hänelle perustettiin jopa oma fanikerho. Suosiostaan huolimatta Gress lähti 1980 Strasbourgista ja siirtyi belgialaisen Club Bruggen päävalmentajaksi. Menestys jäi vaatimattomaksi ja 1981 Gress siirtyi Neuchâtel Xamaxin päävalmentajaksi. Hän toimi Xamaxin päävalmentajana yhdeksän vuotta ja voitti kaksi Sveitsin mestaruutta.
1991 Gress palasi takaisin Ranskaan ja Strasbourgiin. Toinen rupeama RC Strasbourgin peräsimessä ei tuonut edellisen kaltaista menestystä ja 1994 hän päätti palata Xamaxin valmentajaksi. Sveitsissä saavutukset nostivat Gressin Sveitsin maajoukkueen päävalmentajaksi 1998. Pesti jäi lyhytikäiseksi ja päättyi seuraavana vuonna. 
Gressin toistaiseksi viimeiseksi suureksi voitoksi on jäänyt Sveitsin cup-mestaruus vuodelta 2000 FC Zürichin päävalmentajana.

Kesällä 2009 Gress palasi valmennustehtäviin siirtyen RC Strasbourgin peräsimeen.  Gressin paluu Strasbourgiin jäi lopulta lyhyeksi, sillä hän jätti tehtävänsä jo elokuussa seuran aloitettua kautensa tappioiden merkeissä. 

### Saavutukset valmentajana

* Ranskan mestaruus: 1979
* Sveitsin mestaruus: 1987, 1988
* Sveitsin Supercupin voitto: 1987, 1988, 1990
* Sveitsin Cupin voitto: 2000
* Vuoden valmentaja Ranskassa: 1978

## Lähteet
Fresnelin integraalit

**Fresnelin integraalit** ovat kaksi integraalia, jotka esiintyvät tutkittaessa aaltoliikkeen, tavallisimmin valon, lähikenttädiffraktiota eli Fresnel'n diffraktiota. Fresnelin integraalit ovat

:\mathrm{S}(x) = \int_0^x \sin(t^2) dt

sekä

:\mathrm{C}(x) = \int_0^x \cos(t^2) dt

Fresnelin integraalit ovat tyyppiä 0, 1 tai 2. . Tyypissä 1 integraalimerkin edessä käytetään kerrointa \sqrt{\frac{2}{\pi}}. Mikäli integraali määritetään sarjakehitelmällä tai numeerisesti integroimalla on se tyyppiä 1.

Näitä integraaleja ei voida lausua alkeisfunktioiden avulla ja niitä pidetään siksi omina funktioinaan. Niille on kuitenkin olemassa sarjakehitelmät

:\mathrm{S}(x) = \frac{x^3}{3\cdot1!} - \frac{x^7}{7\cdot3!} + \frac{x^{11}}{11\cdot5!} - \frac{x^{15}}{15\cdot7!}+\ldots = \sum_{n=0}^{\infin}(-1)^n\frac{x^{4n+3}}{(4n+3)(2n+1)!}

ja 

:\mathrm{C}(x) = \frac{x}{1!} - \frac{x^5}{5\cdot2!} + \frac{x^9}{9\cdot4!} - \frac{x^{13}}{13\cdot6!}+ \ldots = \sum_{n=0}^{\infin}(-1)^n\frac{x^{4n+1}}{(4n+1)(2n)!}

missä ! tarkoittaa kertomaa.

Kun x on ääretön niin s(x)=0.5 ja c(x)=0.5.

Kuvan integraalit on laskettu numeerisesti integroimalla. Fresnelin integraalit voi laskea tarkasti ja suoraan yhtälöllä, kun x on vähintään 7.5.

## Cornun spiraali

Piirtämällä koordinaatistoon käyrä (x,y) = (\mathrm{C}(t),\mathrm{S}(t)) saadaan käyrä, joka tunnetaan **Cornun spiraalina** eli **klotoidina**. Siitä käytetään myös nimitystä **Eulerin spiraali** keksijänsä Leonhard Eulerin mukaan. Muita klotoidin tutkijoita ovat mm. Marie Alfred Cornu, joka keksi klotoidin laskentakaavan. Klotoidissa käyrän kaarevuus muuttuu suoraviivaisesti käyrän mukana.

Sitä käytetään teiden ja rautateiden linjauksen suunnittelussa, sillä se on erityisen tehokas siirtymäkaaren muoto suoran ja ympyränkaaren välissä. Klotoidin kohdalla myös keskipakovoima muuttuu suoraviivaisesti.

Kaikki klotoidit ovat keskenään yhdenmuotoisia, erot selittyvät eriarvoisesta *a* parametrista. 
**Symbolit**:

: Määritetään kaarevuus,
:: \frac {1}{R} = \frac {d\theta}{dL} \propto L 

:: R L = \text{vakio} = R_c L_s\,

:: \frac {d\theta}{dL} = \frac {L}{R_c L_s}

: Kirjoitetaan muotoon,
::\frac {d\theta}{dL} = 2a^2 L

:Jossa a-parametri
::2a^2= \frac {1}{R_c L_s}

:Tai
::a = \frac {1}{\sqrt {2R_c L_s} }

:Täten
::\theta = (a L)^2\,

## Lähteet

## Aiheesta muualla
*Mathworld: Fresnelin integraalit 
*Mathworld: Cornun spiraali 
*Handbook of Mathematical Functions sivu 300
Speyerin tuomiokirkko

**Speyerin tuomiokirkko** on basilika Speyerin kaupungissa Saksassa. Se on rakennettu punaisesta hiekkakivestä ja on kaupungin huomattavin nähtävyys. Kirkko rakennettiin vuosina 1030–1061 keisari Konrad II:n aloitteesta hänen viimeiseksi lepopaikakseen. Speyeriin on lisäksi haudattu seitsemän muuta saksalaista hallitsijaa ja joitakin heidän vaimoistaan sekä useita piispoja.

Rakennus on säilyttänyt alkuperäisen tyylinsä, mikä tekee siitä yhden parhaimmista puhtaan romaanisen arkkitehtuurin säilyneistä edustajista. Kirkon huomattavin piirre on sen pylväsparveke, joka kiertää koko rakennuksen aivan katon alla. Sen etujulkisivun entistämisen suunnittelusta on vastannut arkkitehti Heinrich Hübsch. Tuomiokirkko vaikutti merkittävästi romaanisen arkkitehtuurin myöhempään kehitykseen 1000- ja 1100-luvuilla. Kirkko tunnetaan myös itä- ja länsipään tasapainoisesta jaosta ja neljän tornin symmetrisestä sijainnista.

Kirkkoon haudatut hallitsijat ja kuninkaat:
*Konrad II († 1039) ja hänen vaimonsa Gisela († 1043)
*Henrik III († 1056), Konrad II:n poika
*Henrik IV, Henrik III:n poika, ja hänen vaimonsa Bertha († 1087)
*Henrik V, Henrik IV:n poika
*Beatrice I († 1184), Fredrik I Barbarossan toinen vaimo ja heidän tyttärensä Agnes
*Filip Schwabenilainen († 1208), Fredrik I Barbarossan poika
*Rudolf I Habsburgilainen († 1291)
*Aadolf Nassaulainen († 1298)
*Albrekt I Itävaltalainen († 1308), Rudolf I Habsburgilaisen poika

Vuonna 1981 Speyerin tuomiokirkko valittiin Unescon maailmanperintöluetteloon.

Speyer-Dom-20-Westwerk-gje.jpg|
Speyer-Dom-04-von Osten-gje.jpg|
Speyer-Dom-vom Suedwestturm-44-westlicher Vierungsturm-Nordwestturm-gje.jpg|
Speyer-Dom-29b-Fenster am suedlichen Transept-gje.jpg|
Speyer-Dom-38-zur Orgel-gje.jpg|
Speyer-Dom-70-Krypta-gje.jpg|


## Lähteet

## Aiheesta muualla

*Tuomiokirkko Speyerin kaupungin sivuilla
APM

**APM** () on tietokoneen tehonhallintaan liittyvä määrittely, jonka kehittäjinä ovat HP, Intel, Microsoft, Phoenix ja Toshiba. Se mahdollistaa IBM-yhteensopivien koneiden tehonkulutuksen hallinnan.

APM on vanhentunutta tekniikkaa, jonka seuraajana on ACPI.
Mattias Eklundh

**Mattias "IA" Eklundh** (s. 6. lokakuuta 1969) on ruotsalainen kitaristi, joka soittaa ruotsalaisessa Freak Kitchen -yhtyeessä. Hän on myös levyttänyt joitakin soololevyjä.

## Lapsuus ja nuoruusvuodet

Eklundh innostui musiikista kuusivuotiaana, kun hän sai KISS -yhtyeen levyn *[[Destroyer]]*. 13-vuotiaana hän alkoi soittaa kitaraa.

## Musiikkiura

1980-luvun puolivälissä Eklundh perusti Frozen Eyes -yhtyeen, joka kuitenkin hajosi pian vuonna 1988 julkaistun levyn julkaisemisen jälkeen. Yhtyeen hajoamisen jälkeen Eklundh liittyi Fate -nimiseen tanskalaiseen metalliyhtyeeseen soolokitaristiksi. Hän kuitenkin erosi tästäkin yhtyeestä vuonna 1991 albumin julkaisun jälkeen. Eklundh palasi Ruotsiin ja perusti oman yhtyeensä, Freak Kitchenin, joka toimii nykyäänkin. Eklundh on vuodesta 2014 soittanut Caparison Guitarsin signature-malliaan.

## Diskografia
**Freak Kitchen**
:ks. Freak Kitchenin diskografia

;Soolotuotanto
* Mr Libido: 
* 
* 

## Lähteet
CAP

**CAP** tai **Cap** voi tarkoittaa jotakin seuraavista:

* Euroopan unionin yhteinen maatalouspolitiikka ()
* Carrierless Amplitude Phase modulation, kantoaalloton amplitudi- ja vaihemodulaatio, eräs linjakoodaus
* Combat air patrol, hävittäjälentokoneen tehtävätyyppi
* Capital Asset Pricing -malli, arvopaperien hinnoittelumalli
* Kauriin tähdistö (lyh. Cap, )
* Cap (slangi)  Termi "cap" viittaa valheeseen tai huijaukseen.
Tatsuya Fujiwara

**Tatsuya Fujiwara** ( *Fujiwara Tatsuya*, s. 15. toukokuuta 1982, Saitama, Japani) on japanilainen näyttelijä. 

Fujiwara on näytellyt muun muassa Shūya Nanaharan roolissa satiirisessa ja kiistanalaisessa elokuvassa *[[Battle Royale (elokuva)|Battle Royale]]* ja sen jatko-osassa *[[Battle Royale II: Requiem]]* sekä Light Yagamin roolissa elokuvissa *[[Death Note]]* ja *[[Death Note: The Last Name]]*. Hän on tehnyt teatterissa yhteistyötä japanilaisen teatteriohjaajan Yukio Ninagawan kanssa. Ennen elokuvauraansa Fujiwara oli jo tehnyt roolin teatterilavalla näytelmässä *Shintoku-maru*. Lisäksi hän on esiintynyt muun muassa William Shakespearen näytelmissä *[[Hamlet]]* ja *[[Romeo ja Julia]]*.

## Elokuvat
* *[[Kamen gakuen]]* (2000)
* *[[Battle Royale (elokuva)|Battle Royale]]* (2000)
* *[[Sabu (elokuva)|Sabu]]* (2002)
* *[[Battle Royale II: Requiem]]* (2003)
* *[[Moonlight Jellyfish]]* (2004)
* *[[Death Note]]* (2006)
* *[[Death Note: The Last Name]]* (2006)
* *[[L: Change the World]]* (2008)
* ** (2008)
* *[[Snakes and Earrings]]* (2008)

## Televisioelokuvat
* *[[Sore ga kotae da!]]* (1997)
* *[[Cyber bishōjo telomere]]* (1998)
* *[[Aishisuginakute yokatta]]* (1998)
* *[[Kōritsuku natsu]]* (1998)
* *[[Change!]]* (1998)
* *[[LxIxVxE]]* (1999)
* *[[Tengoku no Kiss]]* (1999)
* *[[Kimi ga oshiete kureta koto]]* (2000)
* *[[Satoshi no seihun]]* (2001)
* *[[Ikutsu mono umi o koete]]* (2001)
* *[[Shin hoshi no kinka]]* (2001)
* *[[Ai nante iranee yo, natsu]]* (2002)
* *[[Kamaitachi no yoru]]* (2002)
* *[[Shinsengumi!]]* (2004)
* *[[Yatsuhakamura]]* (2004)
* *[[Akai giwaku]]* (2005)
* *[[Furuhata Ninzaburō Final]]* (2006) (ensimmäinen jakso)
* *[[Sengoku jieitai – Sekigahara no tatakai]]* (2006)

## Aiheesta muualla
*
Speyer

**Speyer** on kaupunki Saksan Rheinland-Pfalzin osavaltiossa. Se sijaitsee Reinin varrella noin 25 kilometriä etelään Ludwigshafenista ja Mannheimista. Kaupungissa on arviolta 50&nbsp;284 asukasta (vuonna 2015) ja sen pinta-ala on 42,6 neliökilometriä.

Speyerissä on tiivis keskusta, jota hallitsee tuomiokirkko. Pääalttarin alle on haudattu kahdeksan saksalaista keisaria ja kuningasta. Kuitenkin osa ruumiista lienee hävinnyt ranskalaisvalloitusten aikana 1600- ja 1700-luvuilla.

Tuomiokirkon lisäksi muita nähtävyyksiä Speyerissa ovat Saksan korkein kaupunginportti (Altpörtel), Pfalzin historiallinen museo, keskiaikaisen mikven jäänteet, Die Gedächtniskirche der Protestation -kirkko ("Protestin muistokirkko") ja Speyerin tekniikanmuseo. Die Gedächtniskirche der Protestation -kirkko liittyy tapahtumiin, joita pidetään protestanttisuuden alkuna.

## Ystävyyskaupungit
* Kursk, Venäjä
* Spalding, Yhdistynyt kuningaskunta
* Chartres, Ranska
* Ravenna, Italia
* Gniezno, Puola
* Yavne, Israel

## Tunnettuja asukkaita
*Regimbald (k. 1039)
*Johann Joachim Becher (1635–1682)
*Anselm Feuerbach (1829–1880)
*Henry Villard (1835–1900)
*Hans Purrmann (1880–1966)
*Karl Haas (1913–2005) 
*Christoph Bechmann (1971–)

## Lähteet

## Aiheesta muualla

*Kaupungin kotisivut
High School Musical

**High School Musical** on vuonna 2006 ensi-iltansa saanut Kenny Ortegan ohjaama yhdysvaltalainen musikaalielokuva. Elokuvan pääosissa ovat Zac Efron, Vanessa Hudgens, Ashley Tisdale, Lucas Grabeel, Corbin Bleu ja Monique Coleman. Elokuva on saanut kaksi jatko-osaa: *[[High School Musical 2]]* ja *[[High School Musical 3: Senior Year]]*.

## Juoni

Elokuva kertoo kahdesta nuoresta, Gabriella Montezista ja Troy Boltonista, jotka tapaavat ensimmäistä kertaa uuden vuoden juhlissa, kun joutuvat laulamaan yhdessä karaokea. Illasta tulee hauska, ja nuoret vaihtavat puhelinnumeroita.

Gabriella muuttaa uuteen kaupunkiin ja päätyy sattumalta samaan lukioon, jota Troy käy. Troy ja Gabriella päättävät uskaltautua koulun tulevan musikaalin koelauluihin. Koulun suosituin tyttö, Sharpay Evans, ja hänen veljensä Ryan haluavat kuitenkin saada musikaalin pääosat, ja yrittävät juonitella asiat niin, etteivät Troy ja Gabriella pääsisi musikaaliin.

## Näyttelijät

## Laulut

## Ensi-illat maailmalla

## Aiheesta muualla

* 
* Elokuvan suomenkieliset kotisivut
* Elokuvan viralliset sivut 
* High School Musical NEWS
Spittal an der Drau

**Spittal an der Drau** on Dravajoen laaksossa sijaitseva kaupunki Itävallassa Kärntenin osavaltiossa ja tämän suurimman piirin pääkaupunki. Kaupungin väkiluku oli vuoden 2012 alussa 15 765. 

Ensimmäinen kirjallinen maininta asutuksesta alueella on vuodelta 1191, kun Kärntenin Hermann I ja Otto II rakensivat sairaalan ja kirkon. Ensimmäinen tori perustettiin vuonna 1242 ja vuodesta 1457 kaupunkilaiset saivat oikeuden valita neuvostonsa. Kaupunkia koetteli tulipalo sekä vuonna 1522 että vuonna 1729. Spittal an der Drau sai kaupunginoikeudet vuonna 1930.

Spittal an der Draun kuuluisin nähtävyys on Schloss Porcia -linna, jota pidetään yhtenä Itävallan kauneimmista renessanssilinnoista. Kaupungissa on syntynyt myös tunnettu mäkihyppääjä Thomas Morgenstern.

## Lähteet

## Aiheesta muualla
Yleinen pappeus

**Yleinen [[pappeus]]** on kristillinen oppi, joka tarkoittaa sitä, että kaikilla kristillisen kirkon jäsenillä tai uskovilla on oikeus lukea Raamattua ja harjoittaa uskontoaan itsenäisesti. Se perustuu lukuisiin Raamatun kohtiin Uudessa testamentissa. Yksi merkittävä esimerkki on Ensimmäinen Pietarin kirje 2:9:

:*Mutta te olette valittu suku, kuninkaallinen papisto, pyhä heimo, Jumalan oma kansa, määrätty julistamaan hänen suuria tekojaan, joka teidät on pimeydestä kutsunut ihmeelliseen valoonsa.* 

Yleisen pappeuden nähdään liittyvän ennen kaikkea oikeuteen rukoilla Jumalaa. Lukuisat kristilliset kirkot (mm. katolinen kirkko, ortodoksinen kirkko ja luterilaisuus) kuitenkin opettavat, että yleisen pappeuden lisäksi on ns. erityinen pappeus, ja että tietyt kirkolliset toimitukset (sakramentit) kuuluvat ainoastaan tehtävään erityisesti vihityille henkilöille, papeille. Luterilaisessa kirkossa erityiselle pappeudelle kuuluu erityisesti "sana ja sakramentit", eli tehtävä opettaa Jumalan sanaa julkisesti ja toimittaa sakramentit, kaste ja ehtoollinen.

Näkemys erityisen ja yleisen pappeuden erosta liittyy yleensä myös näkemykseen siitä, että tavallisen uskovan eli maallikon ja papin välillä on laadullinen ero. Pappi on saanut pappisvihkimyksessä erityisen hengellisen merkin, jonka vuoksi hän voi toimittaa pyhiä sakramentteja. Uskovat, joilla ei vihkimystä ole, eivät puolestaan voi toimittaa esimerkiksi ehtoollista. Tällaista kantaa edustavat ainakin katolisuus ja ortodoksisuus; luterilaisuus ei ota kantaa maallikoiden kykyyn toimittaa sakramentteja, mutta katsoo, että vain papeilla on oikeus toimittaa näitä riittejä. Tosin on huomioitava, että katolisuudessakin hätäkaste on pätevä myös maallikon tai jopa ei-kristityn toimittamana.

## Radikaali yleinen pappeus
Jotkut protestanttiset kirkot ovat radikalisoineet näkemyksen yleisestä pappeudesta. Radikaalissa näkemyksessä yleinen pappeus tarkoittaa myös erityisen pappeuden kieltämistä, jolloin katsotaan, että jokaisella uskovalla on paitsi kyky, myös oikeus opettaa Jumalan sanaa julkisesti ja toimittaa kasteita ja ehtoollisia.

## Katso myös
* Avainten valta
Hermiten polynomi

**Hermiten polynomit** ovat joukko ortogonaalisia polynomeja. Käytännön sovelluksissa niihin törmää esimerkiksi todennäköisyyslaskennassa ja kvanttimekaniikassa. Hermiten polynomien määrittely eroaa hiukan riippuen siitä, onko materiaalin kirjoittaja tottunut matematiikassa vai fysiikassa käytettyyn esitysmuotoon. Tässä esitetty käsittely vastaa fyysikoiden käyttämää muotoilua. Nämä saadaan muutettua "matemaatikkomuotoon" melko yksinkertaisesti. Polynomit on nimetty ranskalaisen matemaatikon, Charles Hermiten mukaan.

Hermiten polynomeja saadaan Hermiten differentiaaliyhtälön 

:\frac{d^2y}{dx^2} - 2x\frac{dy}{dx} + 2ny = 0

ratkaisuna, kun yhtälön ratkaisuun käytetty sarjakehitelmä katkeaa n:nnen kertaluvun termin jälkeen. Viisi ensimmäistä Hermiten polynomia ovat

:H_0(x)=1\,
:H_1(x)=2x\,
:H_2(x)=4x^2-2\,
:H_3(x)=8x^3-12x\,
:H_4(x)=16x^4-48x^2+12\,

Polynomien matemaatikko- ja fyysikkomuotojen välillä on yhteys

:H_n^\mathrm{fys}(x) = 2^{n/2}H_n^\mathrm{mat}(\sqrt{2}\,x)\,.

Hermiten polynomit ovat ortogonaalisia yli koko reaalilukusuoran, sillä kahden polynomin funktiolla e^{-x^2} painotettu sisätulo on nolla eli

:\langle H_n,H_m \rangle = \int_{-\infty}^{\infty} e^{-x^2}H_n(x) H_m(x) dx = 0

aina kun n \neq m. Hermiten polynomit voidaan laskea Rodriguesin kaavasta

:H_n(x) = (-1)^ne^{x^2}\frac{d^n}{dx^n}e^{-x^2}

tai helpommin rekursiokaavalla

:H_{n+1}(x) = 2xH_n(x) - 2nH_{n-1}(x)\,.

Hermiten polynomien generoiva funktio on 

:e^{2tx - t^2} = \sum_{n=0}^{\infty}\frac{H_n(x)t^n}{n!}.

Tätä on kätevää käyttää monien polynomien ominaisuuksien todistamisessa. Koska Hermiten polynomit ovat ortogonaalisia, niitä voidaan käyttää funktioavaruuden kantana ja näin muodostaa muille funktioille sarjakehitelmiä. Funktio f(x) voidaan lausua Hermiten polynomikannassa

:f(x) = c_0H_0(x) + c_1H_1(x) + c_2H_2(x) + \ldots,

missä kertoimet c_k saadaan laskemalla integraali

:c_k = \frac{1}{2^k k! \sqrt{\pi}}\int_{-\infty}^{\infty}e^{-x^2}f(x)H_k(x)

## Hermiten funktiot

Hermiten polynomien ("fyysikkomuoto") avulla saadaan joukko uusia funktioita

:\psi(x) = \frac{1}{\sqrt{2^nn!\sqrt{\pi}}}e^{-x^2}H_n(x).

Näitä kutsutaan **Hermiten funktioiksi**. Ne ovat ortogonaalisia välillä [-\infty,\infty], sillä

:\int_{-\infty}^{\infty} \psi_n(x) \psi_m(x) dx = \delta_{nm},

missä \delta_{nm} on Kroneckerin delta. Hermiten funktiot ovat tärkeitä kvanttimekaniikassa, sillä ne toteuttavat differentiaaliyhtälön

:\psi_n''(x) + (2n + 1 - x^2)\psi_n(x) = 0\,,

mikä vastaa Schrödingerin yhtälöä (yksiulotteisen) harmonisen oskillaattorin tapauksessa eli ne vastaavat hiukkasen energian ominaistiloja ja sitä kautta ovat hiukkasen aaltofunktioita. 

Hermiten funktiot ovat myös (jatkuvan) Fourier'n muunnoksen ominaisfunktioita.

## Kirjallisuutta
*